יכולת הריפוי המוטאנטית של X-23 מחדדת את חושיה ומגבירה את מהירותה והרפלקסים שלה. יש לה יכולת איזון, קואורדינציה ורף סיבולת על-אנושיים. כמו לוולברין, גם ל-X-23 יש צמד טפרים הנשלפים מרקמה שבפרקי ידיה, שמשאירים פצעים קטנים המחלימים מיכולת הריפוי שלה. אולם שלא כמו וולברין המחזיק בשלושה טפרים בכל יד, ל-X-23 יש שניים המשמשים אותה להתקפה, וכן טופר נשלף יחיד בכל רגל המשמש כמגננה. טפרים אלה הם למעשה עשויים מעצם, והם נשלפו בכוח בידי זנדר רייס, הושחזו, צופו במתכת האדמנטיום והוחזרו אל תוך גופה. שלא כמו וולברין, X-23 ברחה לפני שהתבצע הניתוח לציפוי מערכת השלד שלה באדמנטיום. היות שטפריה מצופים באדמנטיום, הם למעשה בלתי שבירים ומסוגלים לחתוך דרך כל חומר. יוצאים מן הכלל הם חומר האדמנטיום עצמו, עור גופה של קימורה וחומר הוויברניום.
מאחר ש-X-23 נולדה וגדלה בשבי, היא אומנה כדי לשמש כנשק חי. היא מיומנת ביותר בשימוש בכלי נשק ארוכי טווח וחומרי נפץ, לוחמת פנים אל פנים מעוררת יראה, ומחזיקה בטכניקות שונות של אמנויות לחימה. כמו כן, היא נחשפה לטיפול שבו נעשה שימוש ב"ריח מעורר" מיוחד במינו כדי לשלוח אותה למצב של זעם רצחני, בו היא הורגת את מי שנמצא בסביבתה. X-23 מחוננת מאוד, ועד כה הדגימה שימוש שוטף בשפה הצרפתית ויפנית. זנדר רייס תיאר את האינטלקט שלה כאחד ששובר את גבולות הנורמה.
טביתה סמית'
בום-בום (באנגלית: Boom-Boom) היא דמות בדיונית של גיבורת-על מוטאנטית המופיעה בחוברות הקומיקס אקס-מן ביקום מארוול קומיקס. הדמות הופיעה לראשונה בחוברת "Secret Wars II #5" מנובמבר 1985, ונוצרה על ידי הכותב ג'ים שוטר והמאייר אל מילגרום.
בום בום היא האלטר אגו של טביתה סמית', מוטאנטית המסוגלת לייצר כדורי אנרגיה יונית מתפוצצים. היא הייתה חברה בקבוצות אקס פורס, המוטנטים החדשים ואקס פקטור (כחניכה). היא אחת מהמוטנטים אשר שמרו על כוחותיהם בעקבות אירועי "בית אם". היא הייתה חברה בקבוצת האקס-מן בצוותו של סייקלופס לפני שהצטרפה לקבוצת אקס פורס החדשה של קייבל בהרצה המחודשת של כותרי מארוול.
סורג'
סורג' (באנגלית: Surge) היא דמות בדיונית של גיבורת-על מוטאנטית המופיעה בחוברות הקומיקס אקס-מן ביקום מארוול קומיקס. הדמות הופיעה לראשונה בחוברת "New Mutants Vol.2 #8" מינואר 2004, ונוצרה על ידי צמד הכותבים נונזיו דה פיליפיס וכריסטינה ויר והמאייר קארון גראנט.
סורג' היא האלטר אגו של נוריקו "נורי" אשידה, מוטאנטית ילידת יפן אשר יכולה ליצור חשמל ולתפעל אותו. נוריקו ברחה מהבית כשהתגלו כוחותיה, והגיעה לארצות הברית, שם הסתובבה כחסרת בית ברחובות ניו יורק. היא הופיעה בשערי מכון אקסבייר כארבע שנים לאחר מכן, אך נדחתה על ידי הליון בשל היותה חסרת בית. אליקסיר אסף את שאר חברי קבוצת אקס-מן החדשים כדי למצוא את נוריקו ולמנוע ממנה להסתבך בצרות, והם גרמו בטעות לאובדן שליטה בכוחותיה שהוביל להתמוטטותה. חברי הקבוצה הביאו אותה לאחוזת אקס, שם חיה עיצב עבורה זוג כפפות מיוחדות המעניקות לה שליטה בכוחותיה המתפרצים. היא הצטרפה ליחידת המוטאנטים החדשים של דניאל מונסטאר, ובהמשך הנהיגה את האקס-מן החדשים והצטרפה לקבוצת האקס-מן.
מצב (אנליזה פונקציונלית)
באנליזה פונקציונלית (ובמיוחד באנליזה ספקטרלית) מצב הוא פונקציונל ליניארי חיובי המוגדר על אלגברת סי כוכב עם יחידה "I" ומקיים כי formula_1.
השם מצב נובע מהעובדה שבהינתן תיאור של מערכת קוואנטית באמצעות אלגברת סי כוכב, כל מצב פיזיקלי שבו המערכת יכולה להימצא מתואר על ידי פונקציונל כזה עד כדי נורמליזציה.
הגדרה כללית.
בהינתן אלגברת סי כוכב formula_2, אופרטור "A" יקרא חיובי אם formula_3 (כאשר formula_4 הוא הספקטרום של "A".
בהתאם, פונקציונל ליניארי formula_5 יקרא חיובי אם הוא מקיים כי formula_6 לכל "A" חיובי.
אם בנוסף הפונקציונל מקיים כי formula_7 נאמר כי הפונקציונל הנ"ל הוא מצב. את קבוצת המצבים נהוג לסמן formula_8
מצב המקיים בנוסף כי הוא אינו צירוף קמור של זוג מצבים אחרים יקרא מצב טהור, קל להראות כי הגדרה זו שקולה לטענה כי אם formula_9 עבור מצב כלשהו formula_5, אזי formula_11 עבור סקלר כלשהו formula_12. את קבוצת המצבים הטהורים נהוג לסמן formula_13.
הגאומטריה של קבוצת המצבים.
נשים לב כי בהינתן שני מצבים formula_14 קל לראות כי הפונקציה formula_15 כאשר formula_16 מגדירה פונקציונל ליניארי. כמו כן מתקיים formula_17 לכן קבוצת המצבים היא קבוצה קמורה.
מהגדרת המצב הטהור נובע באופן מידי שקבוצת המצבים הטהורים היא בדיוק קבוצת נקודות הקיצון של קבוצת המצבים, כלומר formula_18.
כמו כן, נובע ישירות מהגדרת המצב ומההגדרה של הטופולוגיה החלשה כוכב כי formula_8 סגורה בטופולוגיה זאת ולכן נובע ממשפט קריין-מילמן כי formula_20.
הקשר בין מצבים לבין ספקטרום.
הקשר בין מצבים לבין הספקטרום של אופרטור נתון על ידי הטענה הבאה.
טענה: בהינתן אופרטור A על אלברת סי כוכב formula_2 ובהינתן formula_22 קיים מצב formula_23 המקיים formula_24.
סקיצת הוכחה: נתבונן בתת-המרחב formula_25.
נגדיר עליו את האופרטור formula_26, מאוד קל לראות כי formula_27 ולכן ניתן להרחיב אותו באמצעות משפט האן-בנך לפונקציונל formula_28 באופן משמר נורמה. קל לראות כי formula_5 הוא המצב הדרוש.
ידוע כי באלגברת סי כוכב איבר הוא צמוד לעצמו אם ורק אם הספקטרום שלו ממשי, כמו כן, איבר הוא אוניטרי אם ורק אם הספקטרום שלו מוכל במעגל היחידה. על ידי המשפט לעיל ניתן לראות שבאופן שקול איבר הוא צמוד לעצמו אם ורק אם הוא מקבל ערך ממשי על כל פונקציונל, וכי היא אוניטרי אם ורק אם הוא מקבל על כל פונקציונל ערך על מעגל היחידה. למעשה קיימת שקילות מוחלטת בין הספקטרום לערכים על פונקציונלים וכל תכונה נוספת שאפשר להגדיר בעזרת הראשון (כמו חיוביות, או אפסיות) ניתן להגדיר גם באמצעות השני.
את המשפט הנ"ל ניתן להפריט למצבים טהורים ולקבל את אותה השקילות דרך העובדה שכל מצב הוא צירוף קמור של מצבים טהורים.
אנבוי אייר
אנבוי אייר (באנגלית: Envoy Air) לשעבר אמריקן איגל איירליינס היא חברת בת של חברת התעופה אמריקן איירליינס.
החברה הוקמה בשנת 1984 על מנת לבצע טיסות פנימיות ליעדים קצרים בארצות הברית. היא ביצעה את טיסתה הראשונה ב-1 בנובמבר 1984 מפיירטויל, ארקנסו, אל נמל התעופה הבינלאומי דאלאס פורט וורת' שבטקסס.
כיום, החברה מפעילה חלק מרשת הקווים האזוריים של אמריקן איירליינס תחת המותג "אמריקן איגל", והיא מפעילה טיסות קצרות בין יעדים קרובים בארצות הברית, קנדה, מקסיקו והאיים הקריביים.
החברה היא חברה נלווית בברית חברות תעופה Oneworld.
צי המטוסים.
צי המטוסים של החברה נכון לדצמבר 2018:
סרגיי למשב
סרגיי למשב (ברוסית: Сергей Яковлевич Лемешев; 10 ביולי 1902 - 26 ביוני 1977), זמר אופרה סובייטי. הוא זכה בפרס סטלין (1941) והוענק לו התואר האמן העממי של ברית המועצות (1950).
חייו.
סרגיי למשב נולד בכפר קטן במחוז טבר. לאחר סיום בית הספר נשלח לסנקט פטרבורג ללמוד סנדלרות. לאחר מהפכת אוקטובר חזר לטבר. למשב התחיל לשיר במקהלה של חובבים.
בשנת 1921 הוא התחיל ללמוד בקונסרבטוריון של מוסקבה. כבר במהלך הלימודים התחיל לשיר אריה של לנסקי באופרה יגבני אונייגין. זו הייתה האריה הידוע שלו והוא שר אותה מעל 500 פעמים. לאחר סיום הלימודים הוא שר באופרות של יקטרינבורג, טיפליס ועוד. בשנת 1932 למשב הוזמן לתיאטרון בולשוי. תוך זמן קצר הוא התקדם לטנור הראשי והיה בין הזמרים המובילים עד לשנת 1956.
בשנת 1939 הוא הצטלם בסרט מוזיקלי "הסיפור המוזיקלי" על נהג מונית שהפך לזמר אופרה.
במהלך מלחמת העולם השנייה למשב חלה אך השתקם. בשנת 1947 למשב הופיע באופרה של ברלין.
בשנת 1951 הוא התחיל לביים אופרות וללמד בקונסרבטוריון של מוסקבה.
בשנת 1968 למשב פרסם ספר אוטוביוגרפי. הוא נפטר במוסקבה ונטמן בבית העלמין נובודוויצ'יה.
למשב היה נשוי 6 פעמים, עם אשתו האחרונה חי 27 שנים.
רפרטואר.
על פי הרוב למשב היה שר אופרות רוסיות אך גם לא מעט צרפתיות וקצת איטלקיות וגרמניות. כמעט את כל האריות הוא ביצע ברוסית. להלן רשימה חלקית:
עסכרי
איזידור בוש
איזידור בוש (באנגלית: Isidor Bush; בגרמנית: Busch; י"ד בטבת תקפ"ב, 7 בינואר 1822, פראג, בוהמיה, הקיסרות האוסטרו-הונגרית – י"ז באב תרנ"ח, 5 באוגוסט 1898, סנט לואיס, מיזורי, ארצות הברית) היה סופר ופובליציסט, סוחר, יינן ועסקן ציבור אבוליציוניסט יהודי אוסטרי-אמריקאי.
תולדות חייו.
בוש נולד בעיר פראג שבבוהמיה, בקיסרות האוסטרו-הונגרית. אביו, שהיה בעל בית דפוס, הועיד את בנו לרשת את מקומו. סבא-רבא שלו מצד אמו, ישראל הניג, סוחר טבק, היה היהודי הראשון באוסטריה שקבל תואר אצולה (Israel Hönig, Edler von Hönigsberg). בוש למד אצל מורים פרטיים והיה מוקף מילדותו באינטלקטואלים בעלי שיעור קומה כמו יום-טוב ליפמן צונץ ומיכאל זקס, שלהם הוא חב את השכלתו הרחבה והליבראלית. בגיל 7 נפגע קשה בדליקה שפרצה בעירו ונכווה באופן חמור; רק הודות לרצון הברזל וכוח העמידה שלו הצליח להתגבר על הפציעה, אולם הוא סבל מכאבים כל ימי חייו. בגיל 15 הצטרף לבית הדפוס של אנטון שְמיד בווינה (התלמוד שהודפס על ידם נחשב עד היום למדויק ביותר). בשנים 1842–1847 ערך והדפיס את ה"לוח שנה ואלמנך ליהודים" ("Kalender und Jahrbuch -für Israeliten"). בתוכניתו היה להציג שם מגוון רחב של דעות מיצירותיהם של מלומדים יהודיים ידועים. לאחר עזיבתו המשיך אביו להדפיס את העיתון. בשנת 1844 נשא לאישה את תרזה טאוסיג. לאחר שנה נולד בנם יחידם רפאל.